એટીસીએ આ મામલે સંવેદનશીલતા દર્શાવી વિમાનને તાત્કાલીક મુંબઇના છત્રપતિ શિવાજી મહારાજ આંતરરાષ્ટ્રીય એરપોર્ટ પર ઉતારવાની સૂચના આપી હતી, જેના પછી તાત્કાલિક ફ્લાઇટની ઇમર્જન્સી લેન્ડિંગ કરાઈ. વિમાનના લેન્ડિંગ પછી વિમાન કંપની અને એરપોર્ટ ઓથોરિટીના અધિકારીઓએ મહિલા અને તેના નવજાત બાળકને સારવાર માટે સ્થાનિક હોસ્પિટલમાં શિફ્ટ કરાવવાની વ્યવસ્થા કરી હતી. સૂત્રો અનુસાર મહિલા અને નવજાતને વિમાનમાંથી બહાર કાઢ્યા બાદ અધિકારીઓએ ફરી વિમાનને ઉડાન ભરવા માટે મંજૂરી આપી હતી.